ভেঙে ফেলা হচ্ছে হলদিয়ার আইকনিক হলদিয়া গেট

হলদিয়া: ভেঙে ফেলা হচ্ছে হলদিয়ার আইকনিক হলদিয়া গেট (Haldia Gate)! ১১৬ নং জাতীয় সড়ক (NH 16) বন্ধ রেখে চলছে কাজ। কিন্তু কেন ভাঙা চলছে? নাকি চলছে মেরামতি? জেনে নিন বিস্তারিত (District News)।

সূত্রের খবর, জাতীয় সড়কে যান চলাচল বন্ধ রেখে ভেঙে ফেলা হচ্ছে হলদিয়ার আইকনিক হলদিয়া গেট। হলদিয়ার ব্রজলাল চক দিয়ে হলদিয়া শিল্পাঞ্চল যাওয়ার রাস্তায় প্রবেশদ্বার হলদিয়া গেট ভেঙে ফেলার কাজ ইতিমধ্যেই শুরু হয়েছে।

আরও পড়ুন: বর্ষা এলেই দুর্বিষহ অবস্থা, কাকদ্বীপের রাস্তায় চরম ভোগান্তি

এ বিষয়ে হলদিয়া উন্নয়ন পর্ষদ আগেই নোটিস দিয়ে জানিয়েছে ব্রজলালচকে লোহার কাঠামোর তৈরি এই গেটটি বেহাল অবস্থায় দীর্ঘদিন ধরেই পড়ে রয়েছে। যেকোনো সময় এই গেট ভেঙে পড়তে পারে। ২০১৩ সালে প্রায় দুই কোটি টাকা ব্যয়ে স্থাপন করা হয়েছিল এই গেট। রীতিমতো জাতীয় সড়কে যান চলাচল বন্ধ রেখে কেটে নামিয়ে ফেলা হচ্ছে এটিকে। ৩ সেপ্টেম্বর রাত আটটা থেকে গেটটি নামিয়ে ফেলার কাজ শুরু হয়েছে। এবং চৌঠা সেপ্টেম্বর দুপুর ১২ টা অব্দি এই কাজ চলবে বলেই জানা গিয়েছে।